بعد اتهامات طالتو بالسرقة الأدبية، صرح كَاد المالح، الكوميدي اليهودي المغربي، أن بزاف ديال صحابو، من الفنانين، والكوميديين، خدلوه وقلبو عليه، فاش الأمور تصلحات رجعو ليه تاني. هذشي قالو المالح، فلقاء ليه مع إيريك دوسار، فقناة RTL France، ووضح: “كنعرف ناس عطاوني بالظهر، ولكن كنعرف اللي كفس منهم، اللي عطاوني بالظهر إيه لكن فاش كلشي تقاد دارو دورة د360 درجة ورجعو، هذ النوع خايببن من لداخل”. وفالفترة فاش كان المالح غارق اتهامات، هذ الناس، اللي منهم كوميديين مشهورين استغلو الفرصة وعايروه فبرامج تلفزية على الملأ، واخا كان كيحترمهم ويعاونهم، وفاش كيحتاجوه كيكون حاضر، وكيسلفهم الفلوس، وكانو كيرغبوه باش يحضر لبرامجهم. وقال أن بعض هذ الناس، فاش شافو أن المالح باع تذاكر بزاف فالعروض ديالو الجاية، هضرو معاه بلا حشمة بلا حيا، وطلبو منو يلعبو فالجزء اللول دالعرض. وصرح المالح أن صدمة هذ الكوميديين كانت كبيرة فاش مور هذشي كلو ضحك ليهم فوجههم وفتح ليهم قلبو وذراعو بحال إلى حتى حاجة ما كانت، ونهارو وحسو براسهم غلطو، وولاو مالآليز، “ولكن كيف قال تيري ليرميت: أنا كنسامح لكن عندي لاليست”. Ces animateurs télé et humoristes qui ont lâché Gad Elmaleh après les accusations de plagiat. sur Tout sur l'émission ➡️ pic.twitter.com/8W7vwQnpox — Eric Dussart April 10, 2021 
كانو عطاوه بالظهر وفاش حتاجوه رجعو يتبحلسو عليه.. كَاد المالح قصف المنافقين: سامحتهم ولكن عندي الليستا – فيديو